als_Latn dik_Latn sag_Latn
Nga Jonida Dama
Jetojmë në një kohë që jo të gjithë kujdesemi, apo jemi të ndërgjegjshëm jo vetëm për ushqimin që konsumojmë, por dhe për jetën që bëjmë, qoftë aktive apo pasive, për këtë arsye pasojat fillimisht fillojmë t’i ndjejmë në organizëm, sidomos në stomak, një nga organet më të ekspozuara ndaj dëmtimëve. Ndaj dritare.net sjell një intervistë me Edlira Elezaj, mjeke gastroenterologe pranë Spitalit Continental, që të tregojë më hollësisht, jo vetëm si ndikon kequshqyerja apo stili i jetesës në dëmtimin e stomakut, por edhe një udhëzim si të veprojmë në rast se kemi shqetësime.
Shqetësimet e stomakut mund të prekin çdo moshë dhe grupmoshë, dhe siç tregon ajo për dritare.net kohët e fundit kequshqyerja ka bërë që numri i të rinjve me probleme në stomak të rritet.
“Grupmoshat më të prekura janë nga 40-60 vjec, por kohët e fundit po shohim në punën tonë të përditshme se sëmundshmëria po rritet edhe në mosha më të reja ndoshta kjo e lidhur me ushqyerjen jo të shëndetshme,abuzimin me alkoolin apo edhe duhanin”, shprehet mjeke Edlira.
Dritare.net -Çfarë sëmundjesh mund të shfaqen në stomak? Cilat janë më të rrezikshme? Si mund të parandalohen?
Si fillimi stomaku është një organ i rëndësishëm i trupit tonë. Ai luan një rol të rëndësishëm si organ i tretjes që realizohet nëpërmjet përpunimit mekanik dhe atij kimik nëpërmjet çlirimit të enzimave tretëse. Gjithashtu stomaku luan edhe një rol mbrojtës për organizmin nëpërmjet neutralizimit të mikroorganizmave të dëmshëm që mund të hyjnë.
Në pjesën e sipërme të tij stomaku lidhet me ezofagun kurse në pjesën e poshtme me zorrët e holla. Stomaku ka lidhje edhe me shpretkën, mëlçinë dhe pankreasin, të cilat edhe këto nga ana e tyre çlirojnë enzimat përkatëse që marrin pjesë në proçesin e rëndësishëm të tretjes.
Sëmundjet e aparatit tretës janë të shpeshta në popullatë.Përsa i përket sëmundjeve të stomakut ato janë disa, duke filluar nga sindroma dispeptike ,refluksi gastroezofageal ,gastritet qofshin ato të thjeshta apo erozive ,ulçerat e stomakut e deri ato më të rrezikshmet siç është psh hemoragjia nga stomaku apo tumoret e stomakut.
Dritare-net- Në shfaqjen e sëmundjeve të stomakut ka të bëjë vetëm stili i jetesës apo edhe faktorë të tjerë? Cilat janë shenjat fillestare që na paralajmërojnë për çrregullime në stomak?
Në shfaqjen e sëmundjeve të stomakut luajnë rol një sërë faktorësh,duke filluar nga infeksioni nga një lloj mikrobi që quhet “helikobakter pilori” që akuzohet edhe si shkaktar i kancerit të stomakut,nga trashëgimia, grupi i gjakut përdorimi i preparateve si antiflamatorët josteroide apo kortizoniket, përdorimi i alkolit,duhanit,djeta e pasur me proteina shtazore, apo ushqime të konservuara dhe e varfër në fibra e vitamina.
Sigurisht një rol të rëndësishëm në shfaqjen e ketyre sëmundjeve ndikon mënyra e ushqyerjes dhe stili i jetesës.Këto çrregullime janë me të shpeshta në personat që konsumojne duhan ,alkol,perdorin medikamente antinflamatore josteroide per semundje te tjera. Gjithashtu një dietë e pasur me proteina shtazore apo ushqime të konservuara dhe e varfër në fibra e rrit rrezikun për sëmundje të stomakut.
Dritare.net-Grupmoshat që rrezikohen më shumë nga sëmundjet e stomakut?
Grupmoshat më të prekura janë nga 40-60 vjec,por kohët e fundit po shohim në punën tonë të përditshme se sëmundshmëria po rritet edhe në mosha më të reja ndoshta kjo e lidhur me ushqyerjen jo të shëndetshme, abuzimin me alkoolin apo edhe duhanin.
Shenjat klinike janë të larmishme më të shpeshtat janë dhimbja epigastrike (e stomakut,)diegie, urthi, fryrje barku, rënie në peshë, mungesë oreksi, të vjella, shenja këto që shfaqen në varesi të llojit te semundjes (gastrit,ulcer,refluks tumor i stomakut etj)
Dritare.net-Tani që sezoni i verës ka ardhur, çfarë këshillash ke për lexuesit. Çfarë ushqimesh duhen shmangur për një stomak dhe një organizëm sa më të shëndetshëm?
Tani që është sezoni i verës do të rekomandoja shmangien e ushqimëve të ndenjura apo të fast foode-ve, mosabuzimin me pijet alkoolikeve dhe konsumimin e ushqimëve të freskëta të pasura me vitamina e fibra.
Dritare.net Cila është gjëja e parë që duhet të bëjë një person që ndjen shqetësime në stomak? Çfarë ofron Spitali Continental?
Një person që paraqet këto lloj shqetësimesh pikë së pari duhet të konsultohet me mjekun specialist gastroenterolog i cili pas një anamneze te kujdesshme,ekzaminimi objektiv do të orientohet drejt diagnosës së saktë.
Por ekzaminimi kryesor në venien e diagnoses është gastroskopia që konsiston në përdorimin e një mikrokamere që përmes ezofagut kalon në stomak e deri në duoden duke identifikuar në këtë mënyrë të gjitha lezionet e mukozës së ezofagut stomakut e duodenit duke arritur në këtë mënyrë në diagnozë të saktë e më pas në mjekim adekuat. Në Spitalin Continental gastroskopia kryhet me aparaturat më moderne të kohës. Avantazh tjeter është se ekzaminimi kryhet me asistencë të mjekut reanimator duke siguruar një sedacion të mire të pacientit e duke e bërë ekzaminimn plotësisht të suportueshëm për pacientin.Aktualisht Spitali Continental për t’iu gjendur sa më afër pacientëe ka bërë oferta në shërbimin e gastroenterologjisë lidhur me konsulten me mjekët specialistë, ekzaminimin gastroskopisë dhe të kolonoskopisë./dritare.net
wol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn